- Hindi News
- National
- स्वच्छ भारत मिशन के तहत शिक्षक ने की पहल, ग्रामीणों को जागरूक कर डेढ़ माह में 54 घरों में बनवा दिए शौ
स्वच्छ भारत मिशन के तहत शिक्षक ने की पहल, ग्रामीणों को जागरूक कर डेढ़ माह में 54 घरों में बनवा दिए शौचालय
ग्रामीणों को यूं किया प्रेरित
शिक्षककालूसिंह स्कूल से छुट्टी होने के बाद प्रतिदिन गांव में घर-घर जाकर ग्रामीणों को स्वच्छ भारत मिशन के बारे में जानकारी दी। साथ ही ग्रामीणों को खुले में शौच से होने वाले दुष्परिणाम परिणाम बताए और शौचालय बनने के बाद होने वाले फायदे बताए। इससे प्रेरित होकर ग्रामीणों ने अपने घरों में शौचालय बनवाना शुरू किया।
शिक्षकको सम्मानित करेंगे : सरपंच
सरपंचभैरूलाल जोशी ने बताया कि स्वच्छ भारत मिशन के तहत सभी गांवों में अलग-अलग प्रभारी नियुक्त कर रखे हैं। खरवड़ों की भागल में शिक्षक कालूसिंह चौहान ने ग्रामीणों को प्रेरित कर सभी के घरों में शौचालय बनवाए है। मैंने खुद गांव में जाकर निरीक्षण किया है। शिक्षक चौहान का काम सराहनीय हैं। इनको पंचायत में प्रशस्ति पत्र देकर सम्मानित करेंगे।
यहां से मिली प्रेरणा : स्वच्छभारत मिशन के तहत गांव को खुले में शौच मुक्त करने के लिए सरपंच भैरूलाल जोशी ने शिक्षक चौहान को साथ लेकर खरवड़ों की भागल में घर-घर जाकर ग्रामीणों को अपने घरों में शौचालय बनवाने के लिए जागरूकता अभियान शुरू किया। सरपंच जोशी ने कालूसिंह की लगन को देखते हुए उन्हें गांव का प्रभारी बना दिया। शिक्षक ने बताया कि जब उन्होंने अपना अभियान शुरू किया था तब इस गांव के सिर्फ दो घरों में ही शौचायल बने हुए थे। शिक्षक ने अभियान चलाकर अब तक 54 घरों में शौचायल बनवा दिए है। मात्र छह घरों में ही शौचालय बनने बाकी है।
भास्कर न्यूज| राजसमंद
सांगठकला पंचायत के राजकीय प्राथमिक विद्यालय खरवड़ों की भागल में पढ़ाने वाले एक शिक्षक ने स्वच्छ भारत मिशन के तहत ग्रामीणों को जागरूक करने का अभियान चला रखा है। शिक्षक गांव को खुले में शौच से मुक्त कराने के लिए प्रतिदिन स्कूल से छूटने के बाद खरवड़ों की भागल गांव में घर-घर जाकर ग्रामीणों को शौचालय बनवाने के लिए प्रेरित करते है। इससे प्रेरित होकर 54 ग्रामीणों ने अपने घरों में शौचालय बनवाए दिए। शिक्षक ने बताया कि अब सिर्फ 6 घरों में ही शौचालय बनाने का काम शेष रहा है। जिन्हें भी जल्द ही कोशिश करके बनवा दिया जाएगा। राजसमंद पंचायत समिति के ग्राम पंचायत सांगठ कला के खरवड़ों की भागल गांव में 60 घरों की आबादी हैं। राजकीय प्राथमिक विद्यालय खरवड़ों की भागल में पढ़ाने वाले शिक्षक कालूसिंह चौहान ने प्रतिदिन स्कूल से छुट्टी होने के बाद घर-घर जाकर ग्रामीणों को घरों में शौचालय बनवाने के लिए प्रेरित किया। शिक्षक ने ग्रामीणों को खुले में शौच से होने दुष्प्रभावों के बारे में जानकारी दी। शिक्षक की प्रेरणा से 60 में से 54 ग्रामीणों ने अपने घरों में शौचालय बनवा दिए।
अब इस गांव में मात्र 6 घरों में शौचालय बनाने बाकी है। यहां भी शौचालय बनवाने के लिए शिक्षक ग्रामीणों को प्रेरित कर रहा है।
कालुसिंह चौहान
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva mai_Deva